《咏濯缨亭》
宋代·程珦

西园胜迹名天下，唐相经营用意工。
岛屿回环压湖面，楼台重复倚云空。
濯缨泉洁存遗迹。促轸亭空想旧风。
公暇未应无客会，春游更喜与民同。

作者简介：（1006—1090）宋洛阳人，字伯温。程羽曾孙。以祖任入仕，为黄陂尉。仁宗庆历间通判南安军，与周敦颐游，命二子颢、颐从之学。历知龚、凤、磁、汉四州，为政廉谨宽和。因反对熙宁新法，称病归，旋致仕。